b"\n_START_ARTICLE_\nGl\xc3\xa0ndula\n_START_SECTION_\nTipus de gl\xc3\xa0ndules\n_START_PARAGRAPH_\nGeneralment, en l'organisme dels \xc3\xa9ssers humans podem distingir dos tipus de gl\xc3\xa0ndules. Aquestes s\xc3\xb3n: les gl\xc3\xa0ndules endocrines i les gl\xc3\xa0ndules exocrines o mixtes.\n_START_SECTION_\nGl\xc3\xa0ndules endocrines\n_START_PARAGRAPH_\nLes gl\xc3\xa0ndules endocrines, anomenades tamb\xc3\xa9 gl\xc3\xa0ndules tancades, s\xc3\xb3n un conjunt de gl\xc3\xa0ndules que sintetitzen unes subst\xc3\xa0ncies anomenades hormones. Les hormones s\xc3\xb3n missatgers qu\xc3\xadmics alliberats al torrent sanguini  i dirigides als \xc3\xb2rgans i teixits per a realitzar les seves funcions b\xc3\xa0siques.  Un exc\xc3\xa9s o d\xc3\xa8ficit d'algunes de les hormones pot desencadenar certes patologies com el goll, nanisme, diabetis, etc)._NEWLINE_Generalment, hi ha dos tipus d'hormones secretades per les gl\xc3\xa0ndules endocrines. Aquestes s\xc3\xb3n:\n_START_SECTION_\nHormones pept\xc3\xaddiques\n_START_PARAGRAPH_\nAquestes hormones s\xc3\xb3n cadenes curtes d'amino\xc3\xa0cids, efecte del qual \xc3\xa9s transitori. Un cop alliberades a la sang s'uneixen amb el seu receptor i desencadena l'activaci\xc3\xb3 o desactivaci\xc3\xb3 d'enzim.\n_START_SECTION_\nHormones esteroides\n_START_PARAGRAPH_\nAquest tipus d'hormones tenen la capacitat de travessar la membrana plasm\xc3\xa0tica de les c\xc3\xa8l\xc2\xb7lules. Posteriorment, s'uneixen als seus  receptors i inicien la seva activitat. L'efecte d'aquestes hormones, contraposat a les hormones pept\xc3\xaddiques, \xc3\xa9s de llarga durada i s\xc3\xb3n presents al torrent sanguini d'hores a dies._NEWLINE_Les gl\xc3\xa0ndules endocrines, que conjuntament formen el sistema endocr\xc3\xad, s\xc3\xb3n: p\xc3\xa0ncrees, gl\xc3\xa0ndula tiroidea, hipot\xc3\xa0lem, hip\xc3\xb2fisi, gl\xc3\xa0ndula pineal, gl\xc3\xa0ndules suprarenals, les g\xc3\xb2nades, les gl\xc3\xa0ndules paratiroides, el tim, etc. El sistema endocr\xc3\xad est\xc3\xa0 controlat i regular per l'hipot\xc3\xa0lem.\n_START_SECTION_\nGl\xc3\xa0ndules exocrines\n_START_PARAGRAPH_\nLes gl\xc3\xa0ndules exocrines, anomenades tamb\xc3\xa9 gl\xc3\xa0ndules obertes, produeixen subst\xc3\xa0ncies que s\xc3\xb3n alliberades directament al tub digestiu o respiratori i a l'exterior del cos a trav\xc3\xa9s d'un conducte. La pres\xc3\xa8ncia d'aquest conducte \xc3\xa9s una de les difer\xc3\xa8ncies amb les gl\xc3\xa0ndules endocrines. El conjunt de les gl\xc3\xa0ndules exocrines forma el Sistema exocr\xc3\xad._NEWLINE_Les gl\xc3\xa0ndules exocrines es poden classificar en base diferents criteris."